છેલ્લા બે દિવસથી નવસારી પાલિકામાં મુખ્યત્વે રીંગરોડ આડેનાં 4 ઘરોનાં ડીમોલીશનનો મુદ્દો જ ચર્ચાનો વિષય બન્યો છે. ગુરૂવારે અસરગ્રસ્ત પરિવારોએ કલેક્ટરાલયમાં ધરણાં કર્યા બાદ શુક્રવારે આ પરિવારોએ કોંગી અગ્રણીઓ દિપક બારોટ, મેહુલ ટેલર, પિયુષ ઢીમ્મર, પ્રભાબેન વલસાડીયા, નરેશ વલસાડીયા વિગેરે સાથે ચીફ ઓફિસર રમેશ જોષી સાથે મુલાકાત કરી હતી. મુલાકાત દરમિયાન કોંગ્રેસીઓએ અસરગ્રસ્ત પરિવારોને ઘર આપ્યા બાદ ડીમોલીશન કરવાની વાત કરી હતી. બીજી તરફ સીઓ જોષીએ રોડ આડેનું દબાણ હોય નોટિસ વિના જ તોડી પાડવાની વાત કરી હતી. જેને લઇને કોંગી અગ્રણીઓની સીઓ સાથે શાબ્દિક તડાફડી થઇ હતી અને મામલો ગરમાયો હતો.